
ОТНОСНО: Инвестиционно предложение (ИП) „Изграждане на жилищна сграда за ниско застрояване с първи етап - игрална зала за хазартни игри в УПИ III - 534, кв. 53, с. Българене, общ. Левски, обл. Плевен“


УВАЖАЕМИ ГОСПОДИН ГРОЗДАНОВ,

Във връзка с Ваше уведомление с вх. №АО-4037/27.07.2026 г. на РИОСВ – Плевен, за ИП „Изграждане на жилищна сграда за ниско застрояване с първи етап - игрална зала за хазартни игри в УПИ III - 534, кв. 53, с. Българене, общ. Левски, обл. Плевен“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, приета с ПМС № 201/31.08.2007 г., с вс. изм. и доп.), Ви уведомявам следното:
Инвестиционно предложение попада в обхвата на чл. 2, ал. 2 от Наредбата за ОС.
1. ИП предвижда изграждане на жилищна сграда за ниско застрояване с първи етап – построяване на игрална зала за хазартни игри в УПИ III-534, кв. 53, с. Българене, общ. Левски. Административният адрес на обекта е ул. „Васил Левски“ №40, с. Българене, като транспортният достъп до имота ще се осъществява от същата улица. С настоящото инвестиционно предложение се предвижда реализирането на първия етап – изграждане на игрална зала за хазартни игри, спортни и развлекателни дейности. Проектната постройка ще бъде едноетажна със застроена площ (ЗП) от 193 м², като в нея ще се обособят места за маси, игрални автомати със столове, зони за игри и ползване на интернет. Залата ще разполага със собствен санитарен възел и офис. Имотът, който е обект на инвестиционното предложение, ще бъде електрозахранен и водоснабден от съществуващите мрежи на съответните експлоатационни дружества - „ЕРМ Запад“ ЕАД – гр. Плевен, ВиК ЕООД – гр. Плевен, в с. Българене, общ. Левски. Поради липса на изградена улична канализационна мрежа в населеното място, възложителят предвижда изграждане на вкопана площадкова канализация. Тя ще събира и отвежда формираните битово-фекални отпадъчни води от обекта за заустване в проектна водоплътна изгребна яма в имота.
Генерираните строителни отпадъци при реализацията на ИП, ще се предават за последващо оползотворяване на лица, притежаващи документи, издадени по реда на чл. 35 от Закона за управление на отпадъците. Образуваните от експлоатацията на обекта битови отпадъци ще се управляват съгласно действащата система за сметосъбиране на Община Левски. Не са заявени инвестиционни намерения за изграждане на нова и/или изменения на съществуваща пътна инфраструктура, както и използване на взривни дейности.
За реализацията на ИП главният архитект на Община Левски на 11.11.2025 г. е съгласувал скица с №504/21.10.2025 г. на УПИ III-534, кв. 53, с. Българене, издадена от Община Левски, с виза "За проектиране на жилищна сграда за ниско застрояване, I етап за игрална зала (за спортна и развлекателна дейност, код 640). Възложителят е предоставил нотариален акт за покупко-продажба на недвижим имот с вх. рег. №2068/10.10.2025 г., регистриран в Службата по вписванията гр. Левски. Съгласно информация от горепосочения нотариален акт: УПИ, в границите на урбанизираната територия (строителните граници) на с. Българене, общ. Левски, обл. Плевен, ул. „Васил Левски“ №40, с площ от 1280 м2, незастроен, одобрен със Заповед №338/1984 г. на Община Левски, е означен с № III-534, предназначен за индивидуално жилищно строителство, в квартал 53.  
2. ИП не попада в границите на защитени територии по смисъла на Закона за защитените територии (ЗЗТ).
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположените граничещи защитени зони от мрежата НАТУРА 2000 са: 
• BG0000239 “Обнова – Караман дол”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-327/31.03.2021 г. на МОСВ (ДВ бр.53/25.06.2021 г.);
• BG0002096 “Обнова”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-555/05.09.2008 г. на МОСВ (ДВ бр.84/26.09.2008 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата НАТУРА 2000, в границите на урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000239 “Обнова – Караман дол” и BG0002096 “Обнова”, по отношение на: 
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002096 “Обнова” и до пряко или косвено унищожаване, увреждане или фрагментиране на природни местообитания и на местообитания на видове от дивата флора и фауна, предмет на опазване в защитена зона BG0000239 “Обнова – Караман дол”;
•	Трансформация на местообитания на видове птици, на природни местообитания и на местообитания на видове от дивата флора и фауна, безпокойство или прогонване на видове от дивата флора и фауна, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•Увеличаване на кумулативния ефект, съвместно с други ИП/ППП, вкл. и от същия вид в района, върху местообитания на видове птици, на природни местообитания и на местообитания на видове от дивата флора и фауна, предмет на опазване в защитените зони BG0002096 “Обнова”  и BG0000239 “Обнова – Караман дол”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.





							
С уважение, 

e-mail: office@riew-pleven.eu  интернет сайт http://riew-pleven.eu/

